KOMISSION KERTOMUS EUROOPAN PARLAMENTILLE JA NEUVOSTOLLE Euroopan maatalouden tukirahaston menoista Varojärjestelmä nro 9-10/2014 /* COM/2014/0671 final */





SISÄLLYSLUETTELO 1........... Johdanto....................................................................................................................... 3 2........... Maataloustukirahaston käyttötarkoitukseensa sidotut tulot......................................... 3 3........... Kuvaus maataloustukirahaston vuoden 2014 talousarvion alustavasta toteutumisesta 4 4........... Maataloustukirahaston käyttötarkoitukseensa sidottujen tulojen toteutuminen........... 6 5........... Päätelmät...................................................................................................................... 6 Liite 1: || Maataloustukirahaston määrärahojen alustava käyttö 31.8.2014 asti 1. Johdanto Liitteessä 1 esitetään maataloustukirahaston osalta talousarvion tosiasiallisen toteutumisen taso 16. lokakuuta 2013 ja 31. elokuuta 2014 välisenä aikana suhteessa indikaattorin osoittamaan menoprofiiliin. Toteutumisen taso on määritelty yhteisen maatalouspolitiikan rahoituksesta, hallinnoinnista ja seurannasta annetun asetuksen (EU) N:o 1306/2013[1] 28 artiklan säännösten perusteella. 2. Maataloustukirahaston käyttötarkoitukseensa sidotut tulot Asetuksen (EU) N:o 1306/2013 43 artiklan säännösten mukaan tulot, jotka saadaan tilien tarkastamista ja hyväksymistä ja sääntöjenmukaisuustarkastuksia koskevien päätösten mukaisesti tehdyistä rahoitusoikaisuista, sääntöjenvastaisuuksien perusteella ja maidon lisämaksuista, ovat maataloustukirahaston menojen rahoittamiseksi tarkoitettuja käyttötarkoitukseensa sidottuja tuloja. Näiden säännösten mukaan käyttötarkoitukseensa sidotut tulot voidaan käyttää minkä tahansa maataloustukirahaston menojen kattamiseksi. Jos osa tuloista jää varainhoitovuonna käyttämättä, kyseinen osuus siirretään automaattisesti seuraavaan varainhoitovuoteen[2]. Maataloustukirahaston vuoden 2014 talousarvio sisälsi sekä komission viimeisimmän arvion määrärahoista, jotka tarvittiin ennakoitujen markkinatoimenpiteiden ja suorien tukien rahoittamiseksi, että arviot käyttötarkoitukseensa sidotuista tuloista, joita ennakoitiin kerättävän kyseisen varainhoitovuoden kuluessa, kuten myös edelliseltä varainhoitovuodelta siirretyt käyttämättä jääneet käyttötarkoitukseensa sidotut tulot. Komissio otti maataloustukirahaston vuoden 2014 talousarviomäärärahoja koskevassa ehdotuksessaan huomioon käyttötarkoitukseensa sidottujen tulojen ennakoidun kokonaismäärän ja pyysi vuoden 2014 talousarvioon määrärahoja, joiden määrä on laskettu vähentämällä arvioidut käyttötarkoitukseensa sidotut tulot maataloustukirahastolle arvioitujen menojen määrästä. Budjettivallan käyttäjä hyväksyi maataloustukirahaston talousarvion ja otti huomioon käyttötarkoitukseensa sidottujen tulojen ennakoidun määrän. Vuoden 2014 talousarviota laadittaessa komissio arvioi käyttötarkoitukseensa sidottujen tulojen määrän olevan 1 464 miljoonaa euroa. Tulot muodostuvat seuraavasti: – Käyttötarkoitukseensa sidotuista tuloista varainhoitovuoden 2014 kuluessa kertyväksi määräksi arvioitiin 849 miljoonaa euroa. Sääntöjenmukaisuustarkastuksia koskevien päätösten mukaisesti tehdyistä oikaisuista arvioitiin saatavan 638 miljoonaa euroa ja sääntöjenvastaisuuksien perusteella 165 miljoonaa euroa. Maidon lisämaksusta saataviksi tuloiksi arvioitiin 46 miljoonaa euroa. – Varainhoitovuodelta 2013 varainhoitovuodelle 2014 siirrettäväksi käyttötarkoitukseensa sidottujen tulojen määräksi arvioitiin 615 miljoonaa euroa. Komissio jakoi nämä alun perin arvioidut 1 464 miljoonan euron tulot vuoden 2014 talousarviossa kahteen järjestelmään seuraavasti: – 464 miljoonaa euroa hedelmä- ja vihannesalan tuottajaorganisaatioiden toimintarahastoihin, ja – 1 000 miljoonaa euroa tilatukijärjestelmään. Budjettivallan käyttäjä myönsi ensin mainittuun järjestelmään määrärahoja 285 miljoonaa euroa ja jälkimmäiseen 30 083 miljoonaa euroa komission ehdotuksen mukaisesti. Hyväksyttyjen määrärahojen ja edellä mainittujen käyttötarkoitukseensa sidottujen tulojen summa vastaa hedelmä- ja vihannesalan tuottajaorganisaatioiden toimintarahastoja varten käytettävissä olevia arviolta 749 miljoonan euron kokonaismäärärahoja ja tilatukijärjestelmää varten käytettävissä olevia arviolta 31 083 miljoonan euron kokonaismäärärahoja. Liitteessä 1, jossa esitetään vuoden 2014 talousarvion alustava toteutuminen 31. elokuuta 2014 asti ulottuvalla jaksolla, näiden kahden järjestelmän hyväksytyt määrärahat on sisällytetty hedelmä- ja vihannesalan 676,7 miljoonan euron ja tuotannosta irrotettujen suorien tukien 38 252 miljoonan euron talousarviomäärärahoja koskeviin lukuihin momentin tasolla ottamatta huomioon edellä mainittuja käyttötarkoitukseensa sidottuja tuloja. Kun näiden kahden alan käyttötarkoitukseensa sidotut tulot otettiin mukaan, vuoden 2014 talousarviossa ennakoidut kokonaismäärärahat nousivat 1 140,7 miljoonaan euroon hedelmä- ja vihannesalalla ja 39 252 miljoonaan euroon tuotannosta irrotettujen suorien tukien alalla. 3. Kuvaus maataloustukirahaston vuoden 2014 talousarvion alustavasta toteutumisesta Liitteessä 1 esitetään talousarvion alustava toteutuminen 16. lokakuuta 2013 ja 31. elokuuta 2014 välisenä aikana. Toteutumisen tasoa verrataan indikaattoriin perustuvaan menoprofiiliin, joka määriteltiin asetuksen (EU) N:o 1306/2013 28 artiklan säännösten perusteella. Seuraavassa on lyhyt kuvaus tosiasiallisen ja odotetun toteutumistason välisistä merkittävimmistä eroista vuoden 2014 talousarvion eräiden momenttien osalta. 3.1. Markkinatoimenpiteet Maatalousmarkkinoiden interventioihin osoitettujen määrärahojen käyttö 31. elokuuta 2014 oli indikaattorin osoittaman tason mukaan 67 miljoonaa euroa enemmän kuin hyväksytyt talousarviomäärärahat. Tämä ero vastaa lähinnä hedelmä-, vihannes-, viini- ja maitoalan täytäntöönpanomallien nettovaikutusta. 3.1.1. Hedelmät ja vihannekset (+ 202,2 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tämä toteutumistaso johtuu pääasiassa tuottajaorganisaatioiden toimintarahastoja koskevan järjestelmän menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2014 talousarvion käyttötarkoitukseensa sidotuista tuloista (ks. lisätietoja 2 kohdassa). Tämä toteutumistaso johtuu siitä, että 31. elokuuta 2014 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Liitteessä 1 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 31. elokuuta 2014 alkaen sovellettu tämän alan rahoittamiseksi käytettävissä oleviin ennakoituihin kokonaismäärärahoihin. Kuten edellä kohdassa 2 mainitaan, tämän alan käytettävissä olevat ennakoidut kokonaismäärärahat koostuvat talousarvion 676,7 miljoonan euron hyväksytyistä määrärahoista ja tämän alan käyttötarkoitukseensa sidotuista tuloista, jotka ovat arviolta 464 miljoonaa euroa. Näin ollen jos indikaattoria olisi sovellettu tämän alan käytettävissä oleviin ennakoituihin 1 140,7 miljoonan euron kokonaismäärärahoihin, olisi ilmennyt -127,6 miljoonan euron alikäyttö, joka on tuottajaorganisaatioiden toimintarahastoja koskevan järjestelmän tukien maksutahdin kiihtymisestä sekä kouluhedelmäjärjestelmän määrärahojen ja tuottajaryhmittymille esihyväksyntää varten tarkoitetun tuen hitaammasta käytöstä johtuva nettovaikutus verrattuna indikaattoriin 31. elokuuta 2014. Tässä vaiheessa komissio katsoo, että kouluhedelmäjärjestelmän määrärahojen ja tuottajaryhmittymien esihyväksyntää varten tarkoitetun tuen tietynasteista alikäyttöä on odotettavissa varainhoitovuoden lopussa, ja jatkaa tuottajaorganisaatiojärjestelmien määrärahojen käytön seuraamista. 3.1.2. Viinialan tuotteet (-109,6 milj. euroa) Alikäyttö johtuu siitä, että jäsenvaltiot ovat suorittaneet maksut hitaammassa tahdissa kansallisille viiniohjelmille luodun indikaattorin osoittamaan menoprofiiliin verrattuna. Tilanteen arvioidaan tässä vaiheessa olevan väliaikainen, sillä jäsenvaltioiden ennakoidut menot tämän momentin osalta näyttävät lisääntyvän tulevina kuukausina. 3.1.3. Maito ja maitotuotteet (- 6,8 miljoonaa euroa) Alikäyttö johtuu siitä, että jäsenvaltiot ovat suorittaneet maksut hitaammassa tahdissa koulumaitojärjestelmälle luodun indikaattorin osoittamaan menoprofiiliin verrattuna. Tässä vaiheessa tilanteen arvioidaan olevan väliaikainen, sillä jäsenvaltioiden tätä momenttia koskevien ennakoitujen menojen mukaan kyseinen järjestelmä pannaan kokonaisuudessaan täytäntöön varainhoitovuoden loppuun mennessä. 3.2. Suorat tuet Suoria tukia koskevien määrärahojen käyttö ylitti indikaattorin tason 659,4 miljoonalla eurolla 31. elokuuta 2014. 3.2.1. Tuotannosta irrotetut suorat tuet (+719,1 miljoonaa euroa hyväksyttyihin määrärahoihin verrattuna) Hyväksyttyjen määrärahojen osalta tämä toteutumistaso johtuu pääasiassa tilatukijärjestelmän menoista, jotka rahoitetaan sekä talousarvion hyväksytyistä määrärahoista että tämän järjestelmän vuoden 2014 talousarvion käyttötarkoitukseensa sidotuista tuloista (ks. lisätietoja 2 kohdassa). Tämä toteutumistaso johtuu siitä, että 31. elokuuta 2014 asti ulottuvan jakson indikaattoria on sovellettu talousarvion hyväksyttyihin määrärahoihin, joihin eivät sisälly tämän alan käyttötarkoitukseensa sidotut tulot. Liitteessä 1 olevan alustavaa täytäntöönpanoa koskevan taulukon alaviite * osoittaa sen, mikä olisi tilanne, jos indikaattoria olisi 31. elokuuta 2014 sovellettu tuotannosta irrotettujen suorien tukien rahoittamiseksi käytettävissä oleviin ennakoituihin kokonaismäärärahoihin. Kuten kohdassa 2 mainitaan, tuotantomääristä irrotettuihin suoriin tukiin käytettävissä olevat ennakoidut kokonaismäärärahat koostuvat talousarvion 38 252 miljoonan euron hyväksytyistä määrärahoista ja tuotantomääristä irrotettujen suorien tukien käyttötarkoitukseensa sidotuista tuloista, jotka ovat arviolta 1 000 miljoonaa euroa. Näin ollen jos indikaattoria olisi sovellettu 39 252 miljoonan euron kokonaismäärärahoihin, joiden odotetaan olevan käytettävissä tuotannosta irrotettuihin suoriin tukiin, havaittu ylikäyttö olisi pienentynyt -279,9 miljoonan euron alikäyttöön. Jäsenvaltiot ovat tähän mennessä maksaneet jo 99,2 prosenttia vuoden 2014 arvioiduista tuotannosta irrotetuista suorista tuista. Tässä vaiheessa komissio ennakoi, että käytettävissä olevat hyväksytyt määrärahat ja budjettikohtaan sisältyvät käyttötarkoitukseensa sidotut tulot lienevät riittävät kattamaan tämän momentin rahoitustarpeet ja että tietynasteista alikäyttöä on odotettavissa varainhoitovuoden lopussa. 3.2.2. Muut suorat tuet (-59,3 miljoonaa euroa) Muihin suoriin tukiin hyväksyttyjen määrärahojen alikäyttö luodun indikaattorin osoittamaan menoprofiiliin verrattuna 31. elokuuta 2014 johtuu joidenkin tämän alan järjestelmien hitaammasta maksurytmistä, erityisesti 68 artiklan mukaisesta tuotantoon sidotusta erityistuesta. Tässä vaiheessa komissio katsoo, että tietynasteista alikäyttöä on odotettavissa varinhoitovuoden lopussa, ja jatkaa tähän budjettikohtaan sisältyvien määrärahojen käytön seuraamista. 3.3. Maatalousmenojen tarkastaminen (+5,5 miljoonaa euroa) Seuranta- ja torjuntatoimiin maksettavien suorien tukien, jotka ovat yhteensä 6,8 miljoonaa euroa, lisäksi vuoden 2014 talousarvioon sisältyy arviolta 53,4 miljoonaa euroa riitojen ratkaisemista koskeviin maksuihin. Viimeisimpien tietojen perusteella jäsenvaltiot maksavat riitojenratkaisuja varten hyvityskorkoa enemmän kuin mitä 2014 talousarviossa ennakoitiin. Lisäksi komissio ennakoi maksavansa jäsenvaltioille noin 20 miljoonan euron korvaukset tilien tarkastamista ja hyväksymistä koskevien jäsenvaltioille myönteisten päätösten perusteella. Tässä vaiheessa komissio ennakoi, että maatalousmenojen tarkastamista koskevaan lukuun sisältyviä vuoden 2014 budjettimäärärahoja on käytetty liikaa. 4. Maataloustukirahaston käyttötarkoitukseensa sidottujen tulojen toteutuminen Liitteessä 1 oleva taulukko osoittaa, että 31. elokuuta 2014 oli kerätty 1 669,1 miljoonaa euroa käyttötarkoitukseensa sidottuja tuloja seuraavasti: Tulot muodostuvat seuraavasti: – tilien hyväksymistä ja tarkastamista ja sääntöjenmukaisuustarkastuksia koskevien päätösten perusteella tehdyistä oikaisuista saadut tulot olivat 769,6 miljoonaa euroa, ja lisätuloja ennakoidaan saatavan varainhoitovuoden loppuun mennessä, – sääntöjenvastaisuuksien perusteella saadut tulot ovat 141,3 miljoonaa euroa, ja lisämääriä ennakoidaan saatavan niin ikään varainhoitovuoden loppuun mennessä, ja – tässä vaiheessa suurin osa maidon lisämaksusta saatavista tuloista on kerätty, ja ne ovat noin 48 miljoonaa euroa. Vuodelta 2013 vuodelle 2014 siirretty määrä oli lopulta 710,2 miljoonaa euroa. Kyseinen määrä on huomattavasti suurempi kuin alun perin arvioitu 615 miljoonaa euroa, ja se on käytetty kokonaan maksuihin vuoden 2014 talousarvion mukaisesti. Maataloustukirahaston menoihin 31. elokuuta 2014 käytettävissä olevien käyttötarkoitukseensa sidottujen tulojen määrä on siis 1 669,1 miljoonaa euroa, ja uusia käyttötarkoitukseensa sidottuja lisätuloja arvioidaan kerättävän varainhoitovuoden loppuun mennessä. 5. Päätelmät Maataloustukirahaston vuoden 2014 talousarviomäärärahojen alustava täytäntöönpano 31. elokuuta 2014 asti ulottuvalla jaksolla osoittaa, että jäsenvaltioille maksetut kuukausikorvaukset ylittivät indikaattoriin perustuvan talousarvion toteuttamista koskevan menoprofiilin noin 728,2 miljoonalla eurolla. Käyttötarkoitukseensa sidottuja tuloja on jo käytettävissä 1 669,1 miljoonaa euroa, ja vuonna 2014 niitä arvioidaan kerättävän vielä lisää. Tässä vaiheessa komissio katsoo, että vuoden loppuun mennessä käytettäväksi tuleva käyttötarkoitukseensa sidottujen tulojen määrä riittää rahoittamaan tuottajaorganisaatioiden toimintarahastot, tilatukijärjestelmän ja maatalousmenojen tarkastamista koskevasta luvusta maksettaviksi ennakoitavat määrät. Lisäksi varainhoitovuoden 2014 määrärahojen lopullisesta toteutumisesta riippuen ennakoidaan, että komissio siirtää käyttämättömät määrärahat varainhoitovuodelle 2015 sellaisille viljelijöille maksettavia korvauksia varten, joihin tämän jälkeen sovelletaan rahoituskuria. Tämä siirto saa olla enintään kaksi prosenttia vuoden 2014 yhteisesti hallinnoitavia toimia koskevista alkuperäisistä maataloustukirahaston määrärahoista ja varainhoitovuonna 2014 huomioon otetun rahoituskurin määrästä[3]. Tässä vaiheessa komissio ennakoi, että sitomattomia määrärahoja on käytettävissä tätä siirtoa varten varainhoitovuoden 2014 loppuun mennessä 874,7 miljoonaa euroa, joka vastaa edellä mainitun kahden prosentin enimmäismäärää[4]. Maataloustukirahaston arvioitu ylijäämä sisällytetään vuoden 2015 talousarvioesityksen oikaisukirjelmään nro 1. [1] EUVL L 347, 20.12.2013, s. 549. [2] Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 14 artiklassa säädetään, että sisäiset käyttötarkoitukseensa sidotut tulot siirretään vain yhdeksi vuodeksi. Niinpä moitteettoman varainhoidon varmistamiseksi kyseiset käyttötarkoitukseensa sidotut tulot käytetään yleensä ennen asianomaisen budjettikohdan hyväksyttyjä määrärahoja. [3] Unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 169 artikla. [4] Vuoden 2014 talousarviossa huomioon otettu 902,9 miljoonan euron rahoituskurin määrä ylitti enimmäismääränä olevan kaksi prosenttia yhteisesti hallinnoituja toimia koskevista maataloustukirahaston alkuperäisistä määrärahoista, jotka näin ollen muodostavat siirron viitemäärän.